Keskkonnaamet		
info@keskkonnaamet.ee	
Terviseamet 
info@terviseamet.ee 	Meie 05.11.2024 nr 10-11/2613 - 1

	
Sepa tn 22 ja 22a kinnistu detailplaneeringu keskkonnamõju strateegilise hindamise algatamise vajalikkuse kohta seisukoha küsimine		

Tulenevalt keskkonnamõju hindamise ja keskkonnajuhtimissüsteemi seaduse § 33 lõikest 6 küsime Teie seisukohta Sepa tn 22 ja 22a kinnistu detailplaneeringu elluviimisega kaasneva keskkonnamõju strateegilise hindamise (edaspidi KSH) algatamise vajalikkuse üle otsustamisel.  
Detailplaneeringu koostamise eesmärgiks on Sepa tn 22 ja Sepa tn 22a äri- ja tootmismaa sihtotstarbega kruntide liitmine ja sihtotstarbe muutmine üheks elamumaa krundiks ning üheks transpordimaa krundiks. Lisaks antakse detailplaneeringus heakorrastuse, haljastuse, juurdepääsuteede, parkimise ja tehnovõrkudega varustamise põhimõtteline lahendus. 
Tallinna Keskkonna- ja Kommunaalamet on detailplaneeringu algatamisettepaneku läbivaatamise käigus kaalunud detailplaneeringu KSH algatamise vajalikkust keskkonnamõju hindamise ja keskkonnajuhtimissüsteemi seaduse § 33 lõike 2 punkti 4 ja lõigete 3-5 alusel ning leidnud, et KSH läbiviimine ei ole vajalik. Vastavad põhjendused on esitatud Tallinna Linnavalitsuse otsuse eelnõus (Lisa 1) ja otsuse eelnõu seletuskirjas (Lisa 2) ning Alkranel OÜ poolt koostatud detailplaneeringu KSH eelhinnangus (Lisa 3). Detailplaneeringu algatamisettepaneku materjalid on leitavad Tallinna planeeringute registrist aadressil https://tpr.tallinn.ee/DetailPlanning/Details/DP046680

Lugupidamisega	

	
(allkirjastatud digitaalselt)	

Meelis Uustal	

osakonna juhataja 
Keskkonnahoiu osakond	

Lisa:	1. Tallinna Linnavalitsuse otsuse „Sepa tn 22 ja 22a kinnistu detailplaneeringu algatamine ning keskkonnamõju strateegilise hindamise algatamata jätmine Põhja-Tallinnas“ eelnõu.
2. Tallinna Linnavalitsuse otsuse „Sepa tn 22 ja 22a kinnistu detailplaneeringu algatamine ning keskkonnamõju strateegilise hindamise algatamata jätmine Põhja-Tallinnas“ seletuskirja eelnõu.
3. Sepa tn 22 (78408:808:0670) ja Sepa tn 22a (78401:101:6019) kinnistute detailplaneeringu (DP046680) kava keskkonnamõju strateegilise hindamise eelhinnang.	

		

Kärt Talimaa-Eelmaa
640 4771 kart.talimaa-eelmaa@tallinnlv.ee